**26. 3. 2020. ČETVRTAK**

**HRVATSKI JEZIK**

***Danas učimo pisati tiskano slovo DŽ dž.***

Otvorite početnicu na str. 116. Uz početnicu koristite i e-udžbenik. Pogledajte crteže, izgovorite riječi koje crteži prikazuju. Odredite u zadacima gdje se nalazi glas DŽ. Pročitajte riječi na dnu stranice. Zatim pogledajte snimku u e-udžbeniku-kako se piše veliko i malo tiskano slovo DŽ dž…važno: naglasite da se slovo sastoji od dva znaka, a izgovara se kao jedan glas. Potrebno je i uočiti razliku između izgovora glasova Đ i DŽ-to smo već spominjali i vježbali u školi.

Ispunite red slova na str. 117., prepišite rečenice (DŽIVO JE U PIDŽAMI./ Dživo je u pidžami.) i pročitajte rečenice o Džori.

U pisanku A napišite red velikog i red malog tiskanog slova, na ovaj način:

DŽ dž Dž. Prepišite velikom tiskanim slovima tri rečenice iz početnice, sami izaberite koje.

U radnoj bilježnici na str. 62. dopunite, riješite zadatke od 1. do 3.

\**Ne treba rješavati str. 63*. Naučite čitati sve riječi i rečenice iz početnice.

**Za kraj: naučili ste pisati i čitati sva slova, bravo!!! Pročitajte priču Čitači. Roditelji, nagradite svoju djecu nečime što vole, jer su došli do kraja sa učenjem slova!**

**MATEMATIKA**

 **Učimo uspoređivati brojeve do 20.**

Danas smo uz učiteljicu Đurđu uspoređivali brojeve do 20, a to nam je već poznato jer smo i u školi naučili uspoređivati brojeve do 10. Prisjetimo se našeg krokodila koji nam je pomagao u uspoređivanju brojeva - on trenutno odmara u školi ☺

U učenju će nam pomoći udžbenik na str. 46. i 47. te igre i zadaci u e-udžbeniku koji prate ovo gradivo. Igrajte se žetonima i novčićima prema navedenim zadacima, rješavajte zadatke. Obratite pažnju na 6. zadatak-složite novčiće pred sobom, te na 8. zadatak-nacrtan je termometar-sprava za mjerenje temperature zraka, proučite ga i očitajte temperaturu te usporedite.

Zapamtite! **Dvoznamenkasti broj je uvijek veći od jednoznamenkastog.**

**Prepišite u bilježnicu:**

**USPOREĐIVANJE BROJEVA**

14 > 1

4 < 16

14 = 14

14 > 11

14 < 16

10<20

 **Procjenjujte svoje znanje:**

  

**Super mi ide.** **Razumijem gradivo,ali Ne razumijem baš.**

**Rješavam zadatke bez greške. trebam još malo vježbati. Dosta griješim. Trebam**

 **još puno vježbati.**

*(ove oznake, bez teksta možeš precrtati u bilježnicu i zaokružiti)*

**PRIRODA I DRUŠTVO**

**Ponavljamo o utjecaju proljeća na život ljudi.**

Zadatak je još jednom proučiti crteže i tekst na str. 48. i 49. u udžbeniku, nacrtati u bilježnicu kako ljudi uređuju okoliš u proljeće (sade cvijeće, obrezuju voćke ili živicu-odaberi), pogledati digitalne materijale, poigrati se.

Zatim rješavaj zadatke u radnoj bilježnici na str. 25., uz napomenu da 3. zadatak nije obavezan budući da nam je ograničen izlazak iz kuće-no oni koji imaju priliku izaći mogu napraviti i taj zadatak.

**SAT RAZREDNOG ODJELA**

Uživajte u zajedništvu i druženju sa svojim ukućanima. Nakon što riješite obaveze vezane uz HJ, MAT I PID, odigrajte društvenu igru sa članovima svoje obitelji. ☺

![C:\Users\Korisnik\AppData\Local\Microsoft\Windows\Temporary Internet Files\Content.IE5\NZC5BGD0\Family_playing_a_board[1].jpg]()